Clădirile Universității din București și ASE-ul, patrimoniu pentru Capitală. Ce buget acordă Guvernul Orban pentru reabilitarea lor.
Guvernul a decis să aloce peste 578 de milioane de lei pentru reabilitarea clădirilor Universităţii din Bucureşti şi ASE. Pentru Universitatea Bucureşti vor fi alocate 445,8 milioane de lei, iar pentru ASE, 132,5. Se vor efectua lucrări de consolidare, restaurare şi eliminare a umidităţii.
Şeful Cancelariei prim-ministrului, Ionel Dancă, a anunţat că Guvernul a decis, în şedinţa de Guvern, să aloce în jur de 578 de milioane de lei pentru reabilitarea clădirilor Universităţii din Bucureşti şi ASE. Vor fi efectuate lucrări de consolidare, restaurare şi eliminare a umidităţii."În şedinţa de Guvern de astăzi, au fost aprobate două hotărâri extrem de importante pentru două obiective cu valoare simbol pentru capitala României, Universitatea Bucuresti şi clădirea ASE – două clădiri de patrimoniu pentru Bucureşti, care prin adoptarea hotărârii de Guvern vor avea posibilitatea.Și se declanşează procedura pentru realizarea investiţiilor de reabilitare, consolidare şi modernizare ale acestor clădiri", a anunțat şeful Cancelariei prim-ministrului, Ionel Dancă, în urma şedinţei de Guvern de joi seară.Pentru Universitatea Bucureşti, investiţia este de 445, 8 milioane de lei şi are o durată de 60 de luni, iar pentru clădirea ASE, valoarea investiţiei este de 132,5 milioane lei şi are o durată de 24 de luni.Vor fi efectuate lucrări de consolidare, restaurare a faţadei, inclusiv a tâmplăriei exterioare şi eliminare a umidităţii şi infiltrarilor din teren."Aceste clădiri au fost prea mult timp lăsate fără aceste lucrări, şi iată, Guvernul Orban a dat startul, în această şedinţă de Guvern, a procedurilor de contractare şi executare ale acestor lucrări cu valoare extrem de importantă. Această procedură va fi efectuată de Compania Naţională de Investiţii", a mai zis Dancă.